અમદાવાદ: આજે જયારે અડધું ભારત દુષ્કાળના ખપરમાં હોમાયું છે દેશના અનેકાનેક વિસ્તારોમાં લોકો પાણીનાં ટીપાં માટે રીતસરનાં તરસી રહ્યાં છે. ધરતી સુકી ભઠ્ઠ થતાં મોટાપાયે પ્રજા અન્ય વિસ્તારમાં સ્થાળાંતર કરી રહી છે. અબોલ પશુઓ દરરોજ મોતનાં ખપ્પરમાં હોમાઇ રહ્યાં છે. આવા કપરા સંજોગોમાં આગામી ચોમાસામાં દેશભરમાં સારી એવી મેઘમહેર થશે તેવી હવામાન ખાતાની આગાહીમાં જયોતિષશાસ્ત્રએ પણ સૂરમાં સૂર પુરાવ્યા છે. જયોતિષશાસ્ત્ર અનુસાર પણ આગામી ચોમાસું વરસાદની દૃષ્ટિએ સો ટકા રહેશે.